กระดูกเท้าชิ้นที่ 5 หักค่ะ ตอนนี้ใส่เฝือกแบบ Air cast อยากทราบว่าต้องใช้เวลานานแค่ไหนถึงจะถอดเฝือกและกลับมาเดินได้ตามปกติคะ แล้วสามารถเดินลงน้ำหนักเวลาใส่ air cast ได้ไหมคะ จะทำให้กระดูกติดช้าลงหรือเปล่า ตอนนี้ อายุ 24 ค่ะ
สวัสดีค่ะ กระดูกเท้านั้นจัดเป็นกระดูกขนาดเล็ก การดามหรือการรักษามักใช้เวลาสั้นกว่ากระดูกชิ้นใหญ่ๆในร่างกาย ศัลยแพทย์ด้านกระดูกและข้อจะดูลักษณะและตำแหน่งที่หัก ว่าหักหรือเคลื่อนมากจนต้องเข้าไปผ่าตัดแก้ไขหรือไม่ ถ้าไม่ ส่วนใหญ่จะใช้วิธีดามด้วยเฝือกเอาไว้ให้เข้าที่อยู่ประมาณ 4-6 อาทิตย์ หลังจากนั้นแพทย์จะทำการเอ็กซเรย์ซ้ำว่ากระดูกเริ่มมีการติดหรือเชื่อมกันหรือไม่หลังจากรักษาแล้วโดยส่วนมากอาจจะยังตึงๆหรือขยับได้น้อยในช่วงแรก หลังจากนั้นแนะนำการทำกายบริหารโดยการขยับข้อที่ติดกันดีแล้วบ่อยๆ เพื่อให้ค่อยๆกลับมาใช้งานได้ตามปกติตอนนี้ยังไม่ควรเดินลงน้ำหนักมาก เพราะอาจทำให้กระดูกเคลื่อน ไม่เข้าที่ และทำให้กระดูกติดช้าลงได้ สามารถใช้น้ำแข็งประคบและยาแก้ปวดได้หากมีอาการปวดบวมเกิดขึ้น และให้นอนราบและยกเท้าให้อยู่สูงเหนือระดับอกได้หากยังมีอาการบวมเยอะ